CELEX: 62007FO0146
Language: et
Date: 2009-03-31
Title: Avaliku Teenistuse Kohtu määrus (esimene koda), 31. märts 2009. # Luigi Marcuccio versus Euroopa Ühenduste Komisjon. # Avalik teenistus - Ametnikud - Ilmselge vastuvõetamatus. # Kohtuasi F-146/07.

AVALIKU TEENISTUSE KOHTU MÄÄRUS
      (esimene koda)
      31. märts 2009
      Kohtuasi F‑146/07
      Luigi Marcuccio
      versus
      Euroopa Ühenduste Komisjon
      Avalik teenistus – Ametnikud – Taotlus uurida õnnetusjuhtumit, milles kannatajaks oli hageja – Kahju hüvitamise hagi – Ilmselgelt õiguslikult põhjendamatu hagi – Ilmselge vastuvõetamatus
      Ese:      L. Marcuccio palub EÜ artikli 236 ja EA artikli 152 alusel esitatud hagiavaldusega eelkõige tühistada komisjoni otsus jätta
         rahuldamata taotlus alustada juhtumi uurimist, mis leidis aset ajal, mil hageja oli lähetatud komisjoni delegatsiooni Angolas,
         ning mõista välja hüvitis kahju eest, mis ta selle juhtumiga seoses kandis.
      
      Otsus: Jätta hagi osaliselt ilmselge vastuvõetamatuse, osaliselt ilmselge põhjendamatuse tõttu läbi vaatamata. Mõista kohtukulud
         välja hagejalt.
      
      Kokkuvõte
      Ametnikud – Hagi – Eelnev halduskaebus – Tähtaeg – Aegumine – Ennistamine – Tingimus – Uus asjaolu
      (Personalieeskirjad, artiklid 90 ja 91)
      Personalieeskirjade artikli 90 lõikes 1 nimetatud taotluse esitamise võimalus ei anna ametnikule õigust jätta personalieeskirjade
         artiklites 90 ja 91 kaebuse ja hagi esitamiseks ettenähtud tähtajad järgimata, kui ta taotlusega kaudselt vaidlustab varasema
         otsuse, mida ei ole ettenähtud tähtaja jooksul vaidlustatud. Vaid uute ja sisuliste asjaolude ilmsikstulek võib õigustada
         sellise taotluse esitamist, millega soovitakse varasema lõplikuks muutnud otsuse uuesti läbivaatamist.
      
      (vt punktid 39 ja 47)
      Viited:
      Euroopa Kohus: 13. november 1986, kohtuasi 232/85: Becker vs. komisjon (EKL 1986, lk 3401, punkt 8).